AlexejDobrolubov/national_council_slovak_2010 huggingface dataset:
64. schôdza NR SR - 1.deň - B. popoludní
Dátum: 2022-04-27
Poslanec: Mazurek, Milan (-)
Druh vystúpenia: Vystúpenie s faktickou poznámkou

48. Pán poslanec, tak ako vy, tak aj ja to budem stále opakovať, lebo to, čo sa rozbehlo okolo osoby Romana Mikulca, to, čo sa všetko nakopilo za ten krátky čas, ktorý pôsobí ako minister vnútra, je neuveriteľné. Máme tu informácie o tom, keď ako vysoký predstaviteľ Vojenského spravodajstva dohadzoval zákazky za obrovské sumy peňazí firmám svojich rodinných príslušníkov. Sú tu priame usvedčujúce dôkazy, prepisy vyšetrovateľov, ktorí sa bavili o tom, ako minister kooperoval priamo s nimi ich kriminálne aktivity pri usvedčovaní konkrétnych ľudí a snahách zatvárať opozičných politikov do väzenia alebo do väzby aspoň. Máme tu konkrétne dôkazy nasvedčujúce tomuto, že minister na základe vlastného rozhodnutia prerušil záťah voči konkrétnym mafiánskym osobám. Bývalý šéf finančnej správy vypovedal alebo teda z jeho prepisov alebo z jeho nahrávky je zrejmé, že minister Mikulec je podozrivý z brania úplatku vo výške stotisíc eur, a nikto to nerieši. Minister Mikulec bol usvedčený s luxusnými hodinkami, na ktoré nemohol legálne zarobiť, a povedal celému národu, že to sú fejky, že to kúpil niekde ako nejaký fejkový darček. Máme tu správu SIS, ktorá utiekla aj priamo do médií, tu nám bola v Národnej rade prezentovaná, dokazujúca pôsobenie zločineckej a že skutočne organizovanej zločineckej skupiny priamo na ministerstve vnútra a Národnej kriminálnej agentúre, ktorá by nemohla existovať bez konkrétneho politického krytia, ktoré predstavuje Igor Matovič a minister vnútra Roman Mikulec a do ktorého musí byť logicky zapojený aj šéf špeciálnej prokuratúry pán Daniel Lipšic. Máme tu telefón Milana Lučanského, usvedčujúceho Romana Mikulca z toho, že priamo sa podieľal na manipulácii vyšetrovaní, že priamo žiadal informácie zo spisu, na ktoré nemal nárok. Je tu absolútne zbabraná utečenecká kríza, dohadzovanie zákazok firmám blízkym hnutiu OĽANO, jednoducho najatie si svadobnej firmy na organizovanie týchto vecí. Čo viac ešte verejnosť potrebuje? Čo viac potrebujú vládni poslanci?
64. schôdza NR SR - 1.deň - B. popoludní
Dátum: 2022-04-27
Poslanec: Mazurek, Milan (-)
Druh vystúpenia: Vystúpenie s faktickou poznámkou

32. Pán poslanec, povedali ste, že Igor Matovič je psychiatrický pacient, čo je bezpochyby podľa mňa pravda, ale zoberte si na tom tú skutočnosť, že Roman Mikulec je ešte v horšom postavení ako Igor Matovič, lebo on je sluha psychiatrického pacienta. Jedna vec je byť chorý, čo Igor Matovič nepochybne je, a druhá vec je s plným vedomím, len výmenou za nejakú výhodnú pozíciu a beztrestnosť pri všetkých tých odporných zločinoch, ktoré Mikulec narobil, pri tých nemorálnych kauzách, v ktorých hraje ústrednú rolu, skrátka počúvať psychiatrického pacienta na slovo. A čo to vrhá na jeho poslancov za svetlo, to už je, samozrejme, ďalšia otázka. Ja si neviem predstaviť, že by mi rozkazoval takýto psychiatrický pacient. Hovorili ste o tom, že novinári si dnes myslia, že sú nedotknuteľní, ale mali by si uvedomiť, že keď táto totalitná fašistická mašinéria pôjde takýmto spôsobom na základe výpovedí kajúcnikov, ktorí jedni vypovedajú kľudne aj v 80 prípadoch, čo je naozaj podľa mňa tiež svetový rekord, aby niekto dokázal pousvedčovať vo všetkých možných veciach tak veľké množstvo ľudí, že tí novinári sú ďalší na rade. Oni sa tvária, že sa ich to netýka, ale zoberte si, že už dnes táto totalitná fašistická mašinéria pošliapava slobodu slova a priamo zakazuje konkrétne médiá, ktoré píšu kriticky proti vláde. To je jediný dôvod. A nemusia to ani odôvodniť, je to na rozhodnutí konkrétneho človeka. Stačí, že to posúdi a povie si, že no, toto médium šíri nejaký nebezpečný, závadový obsah a jednoducho len tak ho vypneme. A ja sa pýtam, čo bude brániť ďalšej vláde v prípade, že sa tak jeden konkrétny človek rozhodne bez akejkoľvek definície alebo zdôvodnenia, tak ako to precedensom nastavili v tomto konkrétnom prípade voči alternatívnym médiám, vypnúť napríklad Denník N. Podľa môjho názoru Aktuality, Denník N, Markíza, títo všetci šíria závadový obsah. Keď budem mať taký istý názor ako niekto na Národnom bezpečnostnom úrade, kľudne ich vypneme, čo nám bude brániť? Toto tuto nastavili, tak nech si to uvedomia!
64. schôdza NR SR - 1.deň - B. popoludní
Dátum: 2022-04-27
Poslanec: Mazurek, Milan (-)
Druh vystúpenia: Vystúpenie s faktickou poznámkou

10. Pán poslanec, ja ani na sekundu nepochybujem o tom, že Roman Mikulec je zločinec, ktorý nepatrí na pozíciu ministra vnútra, pretože po všetkých tých obvineniach, všetkých tých neuveriteľných dôkazoch a po tom svinstve, ktoré teraz vyplynulo z telefónu Milana Lučanského, je hanbou akéhokoľvek poslanca, aby vôbec dokázal hlasovať alebo udržať svojím hlasovaním takéhoto skazeného človeka v tejto pozícii. Vedome vyťahoval informácie zo spisov, čo ako minister nesmie, čo sa ako minister opakovane dlhodobo, roky chváli, že nikdy neurobil! Obyčajný odporný klamár! A tak to presne aj dopadlo s ministrom, teda pardon, so súčasným bábkovým premiérom Hegerom, Matovičovou bábikou, ktorý tu prišiel odprezentovať nejaké stanovisko vlády. To je ten človek, ktorého tu titulujú médiá, aký to je štátnik, ale ako posledný zúfalec tu odrecitoval vyjadrenie, v ktorom nebolo nič, nič konkrétne k tomu, čo sa Mikulcovi kladie za vinu. A ja to chápem, pretože obhajovať to, čo Mikulec narobil, skrátka nie je možné, nie je to mysliteľné! A nikto, kto si chce zachovať aspoň trochu kože na tvári, predsa nemôže prísť a povedať, áno, je úplne v poriadku, ak minister vnútra policajnému prezidentovi píše do telefónu, daj mi ten a ten spis, dones mi tú a tú informáciu! To je niečo, čo keby sa dialo za minulých vlád a táto súčasná banda fašistov bola v opozícii, tak sa tu Matovič, hovorím to znovu, asi rituálne hodí o zem. Veď to nie je mysliteľné, kam to až dotiahli, ako tú mafiu prerástli so štátom, ako dnes hovoria o tom, ako budú prenasledovať jedného opozičného politika za druhým. Čo sa tu Zemanová rozčuľovala pri vašom prejave, keď ste povedali, že ich varujete, že v budúcnosti sa to isté môže diať im? Pretože je to pravda. Ale títo ľudia sa nerozčuľovali, keď tu bol Naď a vyhrážal sa poslancom. Nerozčuľovali sa, keď tu Matovič hovoril Mirovi Sujovi, že čochvíľa dokváka. Nerozčuľoval sa, keď Mikulec hovoril, že s nami zatočia a že za chvíľku sa nás zbavia. Pri vyhrážkach priamo vládnych politikov voči opozícii boli ticho. To im nevadilo a zrazu sú útlocitní.
63. schôdza NR SR - 1.deň - A. dopoludnia
Dátum: 2022-03-30
Poslanec: Mazurek, Milan (-)
Druh vystúpenia: Vystúpenie s faktickou poznámkou

170. Presne ako si povedal, Miro. Pozrime sa na to. Ani jeden minister, ani jeden člen vlády, dokopy žiadni poslanci. Nikto tu nevystupuje na obranu pána Mikulca. Tých neuveriteľných prešľapov, ktoré sa spájajú s jeho menom, s jeho osobou. S tým konaním, ktoré ako minister vnútra má priamo na svedomí. Jediné, čoho sme boli svedkom, bolo úplne úbohé tragikomické vystúpenie pána Zajačika, ktoré nevedel ani prečítať. Nič, nikto sa ho nevie zastať, pretože nikto nedokáže prísť a povedať s celou tou posádkou na ministerstve vnútra, je úplne normálne a správne najať si firmu, ktorá organizuje svadby, aby sme riešili pomoc ukrajinským utečencom. Je hanbou pre Slovenskú republiku, keď takto hlboko upadol štát. Je hanbou pre túto vládu, že stále drží na pozícii ministra vnútra človeka, s ktorým sa spája toľko prešľapov, káuz, toľko neuveriteľných zlodejín. Takáto absolútna miera neschopnosti. Táto imigračná, táto utečenecká kríza je vrcholom ľadovca, je úplným obrazom tej neskutočnej neschopnosti, ktorú minister vnútra Mikulec stelesňuje. To, že otvoril brány Slovenska dokorán a pustil sem každého, či sa jednalo o ženu s deťmi, alebo nejakého študenta, alebo dokonca hocikoho –teroristu, vraha, násilníka, nevedia to. Púšťali každého, púšťali ľudí bez dokladov, voľne ich vypustili na území Slovenskej republiky. Za všetko toto ohrozenie bezpečnosti Slovenska musí minister Mikulec prevziať osobnú zodpovednosť. Je nemysliteľné, aby po všetkých tých prešľapoch ešte uzavrel priame zmluvy za 12,6 mil. eur, aby riešili jeho vlastnú neschopnosť. Nedokáže to riadiť, nemá na to ľudí. Veď sa nedivme, OĽANO je také, aké je. Jednoducho malý kult bez ľudí a potom si na to nájme firmy za peniaze daňových poplatníkov, aby kryli jeho vlastnú neschopnosť. Je to absolútny vrchol. Toto sa nedá obhajovať.
63. schôdza NR SR - 1.deň - A. dopoludnia
Dátum: 2022-03-30
Poslanec: Mazurek, Milan (-)
Druh vystúpenia: Vystúpenie s faktickou poznámkou

142. Ďakujem kolegom. Pán poslanec Nemec, vy ste vysoký telom, ale veľmi nízky intelektom, lebo to, čo ste predviedli, je normálne že nehodné poslanca Národnej rady. Ani slovom ste, samozrejme, neobhajovali to, čo pokazil a tragikomicky nezvládol minister Mikulec. Dokonca ste to priznali, že nebudete obhajovať tých nelegálnych imigrantov, ktorých tu len tak halabala púšťali bez toho, aby kontrolovali akékoľvek doklady a zisťovali dôvody, pre ktoré tento človek prichádza na územie Slovenskej republiky, ale tieto vaše argumenty voči mne sú naozaj úplne na úrovni človeka, ktorý má celý čas hlavu strčenú niekde v piesku a nevníma realitu okolo seba. Ja nie som ten, kto sa chodí fotiť na hranicu ako Boris Kollár alebo Eduard Heger s gulášikom, s ktorým nemal nič spoločné, len ho prišiel premiešať a chodí tam, natáča sa ako Veronika Remišová. Ja tam nie som každý týždeň, netočím sa. Ja som sa tam bol pozrieť, ako to vyzerá, urobiť si obraz o fungovaní tohto štátu. Objektívne som sa snažil o tom povedať, čo sa dalo, ponúkol som ubytovanie, následne som poskytol prístrešie 24 ženám s deťmi. Reálne sa snažím urobiť im všetko, čo môžem, aby na Slovensku mohli fungovať, stále sa im snažím pomáhať. Aj napriek tomu sa nájde niekto ako vy, znovu prízvukujem, s veľmi nízkym intelektom, kto mi povie, že ja nerobím nič, ja nepomáham. Práve naopak, ste to vy, kto nerobí nič a nepomáha. Mňa by tiež zaujímalo, čo ste napríklad urobili vy, akým spôsobom ste vy pomohli, koľko ľudí ste ubytovali, akým spôsobom ste pomohli. Ja vám to nevyčítam, ja sa normálne pýtam, keď to vy vyčítate mne, lebo ja som vám to nezačal vyčítať. Takže ujasnime si tieto pojmy a tieto dojmy, pretože táto kritika je naozaj ako od malého chlapca. A znovu by som prízvukoval, že ak teda ste povedali, že sa nebudete ničoho z toho, čo robí minister Mikulec, zastávať, že budete hlasovať za jeho odvolanie. Pretože fakt ste nezdôvodnili nič, akurát ste nám vyčítali, že my tu sedíme, na rozdiel od vašich poslancov, ktorí tu nie sú. Povedali ste nám, že my tu sedíme ako vrabce niekde na bydielku, teda my tu všetci sme, sme v práci, vy tu nie ste, vy nie ste v práci. Ale od vás ide výčitka nám. Vy konkrétne a ešte ďalší traja vaši kolegovia z 56 či 52, či koľko členného klubu. To je výborný výsledok.
63. schôdza NR SR - 1.deň - A. dopoludnia
Dátum: 2022-03-30
Poslanec: Mazurek, Milan (-)
Druh vystúpenia: Vystúpenie s faktickou poznámkou

42. Pán Matovič, normálny človek, keď vás musí počúvať, tak sa mu naozaj zdvíha žalúdok. Vy ste stelesnenie primitíva, ktorý sa nedokáže ani na malú chvíľku správať normálne. Váš primitívny slovník, vaše neustále urážanie všetkých ľudí a potom zbabelý útek, ako ste to teraz predviedli s vašimi podržtaškami, s Hegerom a s Mikulcom, sú dokonalým obrazom tejto vlády. Nadávať tu ľuďom do nejakých buzerantov z pozície ministra financií je podľa vás tá politická kultúra a transparentnosť, ktorú ste chceli v rámci vašej reformnej vlády Slovenskej republike priniesť? Priniesli ste úbohosť! Priniesli ste absolútny úpadok, zadlženie, zničenie životnej úrovne ľudí a dnes vidíme, že ste taktiež priniesli korupciu, zlodejiny, podvody a absolútne ľudské pokzlosti, ktoré by sa normálnemu človeku naozaj maximálne tak hnusili. Ako si vy vôbec dovoľujete povedať, že tu vraj neexistuje systém vašich ľudí a že čestní a spravodliví vyšetrovatelia tu vyšetrujú ľudí spravodlivo bez ohľadu na to, akú majú politickú alebo akúkoľvek inú príslušnosť! Veď všetci na celom Slovensku videli tie prepisy odposluchov tých vyšetrovateľov, za ktorých sa vy tak hrdo staviate! Vyšetrovateľov, ktorých otvorene kryjete! Vyšetrovateľov, ktorí chceli žene zapaľovať auto, ktorí ju chceli kopať do pohlavného orgánu! Vraj neexistujú zoznamy ľudí na likvidáciu? Vo vašej polícii je toto normálna, bežná prax! Vy ste z NAKA urobili doslova nástroj teroru voči ľuďom, ktorých považujete za nepriateľov a mne je úplne jedno, či sú z minulej vlády, či sú najväčší zlodeji, každý si zaslúži spravodlivý súdny proces a nie to, čo vaša vláda predvádza! Ako si vy dovoľujete hovoriť o čestných vyšetrovateľoch a prokurátoroch?! Ako je možné, že neustále utekajú obrovské množstvá dôkazového materiálu priamo zo spisov rovno do Denníka N?! To sú čestní prokurátori? To je čestná prokuratúra Daniela Lipšica, že dôkazové materiály zo dňa na deň neustále unikajú priamo do jedného konkrétneho média?! Vy sa môžete hanbiť! Vy nie ste protikorupčná, ale korupčná vláda! (Prerušenie vystúpenia časomerom.)
60. schôdza NR SR - 5.deň - B. popoludní
Dátum: 2022-03-22
Poslanec: Mazurek, Milan (-)
Druh vystúpenia: Vystúpenie s faktickou poznámkou

107. Ďakujem pekne. S pánom Šudíkom sme si to vysvetlili, teda tých 25 rokov už je teraz v zákone, to nie je naša novinka. Ak chcete byť primátor alebo starosta, musíte mať dvadsaťpäť rokov, tak to je už dohodnuté, platí to aj na šéfa VÚC. No a čo sa týka, Jožo Šimko, teba, to je všetko fajn, že v tých obciach nie je ani jeden človek, ktorý má strednú školu, a potom načo tie obce existujú, potom ich zlúčme dokopy alebo dajme už teraz pod nútenú správu, načo máme tie obce tak obetovať. A potom ale je tu druhý protiklad, čo ak je obec, ako napr. Žehra, kde má 400 obyvateľov, s ktorými nie sú žiadne problémy, žijú normálny, slušný život, a potom je osada, ktorá má povedzme 3-tisíc, a v tej obci máš ľudí, ktorí majú stredoškolské vzdelanie a radi by tú obec aj v prospech tej osady viedli lepšie a majú smolu, majú smolu, pretože osada si tam dookola opakovane a opakovane volí človeka, ktorý má problém prečítať svoj základný sľub, alebo ako písal Milan Krajniak, súčasný minister, si tam zvolí úžerníka, ktorý vedie nejakú mikromafiu lokálnu, zdierajú tú obec, tankuje celej osade do áut a na toto sa musia pozerať občania Žehry a pozerať na to, ako im narastajú dlhy. Teraz platí ten istý argument, čo si povedal ohľadne tých obcí, že no tak si ich zvolili, nech to tam majú, nech ich dovedie do nútenej správy. Prečo musia trpieť tí ľudia, ktorí žijú v tej časti Žehry, kde sa snažia žiť normálne, slušne? Rozumieš, my musíme nájsť nejaké riešenie, ako sa k tomuto postaviť, nemôžme to nechať len tak, lebo takýmto spôsobom naozaj aj ten posledný slušný človek sa z tej Žehry odsťahuje, nechá to tak a proste zmení sa to na ďalšie hladové pole, absolútne zdevastované, zničené, kde môže štát posielať, koľko len daní chce, jednoducho nepohne sa nič k lepšiemu, pretože takáto obec nemôže z princípu, z logiky veci normálne fungovať, takže nejakým spôsobom to začať riešiť musíme. Ak sa dôjde do stavu, že nebudú vedieť postaviť ani jedného kandidáta na starostu, hneď musí nastúpiť štát a začať tieto obce nejakým spôsobom riešiť, pod nejakú inú správu alebo ich zlúčiť, proste niečo vymyslieť.
60. schôdza NR SR - 5.deň - B. popoludní
Dátum: 2022-03-22
Poslanec: Mazurek, Milan (-)
Druh vystúpenia: Vystúpenie s faktickou poznámkou

42. Pán minister Sulík, ja oceňujem, že ste sa snažili o racionalitu a volali ste po korektnosti, a preto sa pokúsim aj ja volať po korektnosti z vašej strany, pretože ste mi povedali, že nie je korektné porovnávať pomoc Ukrajincom a pomoc Slovákom z pozície vlády. A za toto ste dostali od týchto tu poslancov potlesk. Lenže ja odmietam, aby ste takýmto spôsobom menili význam môjho vystúpenia, lebo ja som si toto nedovolil porovnávať. Ja som len chcel poukázať a pripomenúť, že sú tu aj ľudia, ktorí naozaj zažívajú obrovské množstvo problémov. Zdôraznil som mnohokrát a zdôrazním to aj teraz. Pomáhať treba, o solidarite, o pomoci, o nutnosti neotočiť sa chrbtom ženám a deťom, ktoré prišli o svoje domovy, ktorým bombardujú mestá. O tom ma nemusíte poúčať, naozaj, viete to veľmi dobre. Ale naozaj som neporovnával pomoc slovenským obyvateľom v rámci nejakých vládnych aktivít a pomoc Ukrajincom, pretože ja proti tej pomoci Ukrajincom nič nemám. Aj som vám povedal, že to chcem podporiť, ale nemôžem práve kvôli tým štruktúram NATO. Tým pádom bolo by vhodné dodržiavať tú korektnosť aj z vašej strany. Ja vám poviem, kvôli čomu som vystúpil a čo ja sa snažím vždy zdôrazniť. A to je ten pohľad obyčajného Slováka. Dva roky je na tomto území drvený neuveriteľnými opatreniami, častokrát protichodnými voči šíreniu nejakej nákazlivej choroby. Aj napriek týmto opatreniam dosiahlo Slovensko niekoľkokrát najvyššie čísla sveta v úmrtnosti, nakazenosti, neviem v čom všetkom a, bohužiaľ, aj v poklese ekonomiky. To všetko sú zásadné problémy, ktoré spočívajú na ľuďoch drvivým spôsobom, prichádzali o svoje firmy, dostávali sa do neuveriteľných dlhov, platovej neschopnosti a tak ďalej a tak ďalej. A po tých dvoch rokoch, keď si chcú vydýchnuť, príde zdražovanie cien energií, zdražovanie cien potravín, zdražovanie cien všetkého extrémnym spôsobom a vidia, že vláda nekoná alebo koná len minimálne. A do toho majú rôzne vyjadrenia ministrov ako Matovič a podobne a cítia sa nespravodlivo. A na to som...
60. schôdza NR SR - 5.deň - B. popoludní
Dátum: 2022-03-22
Poslanec: Mazurek, Milan (-)
Druh vystúpenia: Vystúpenie s faktickou poznámkou

32. Ďakujem mojim kolegom. Pán Stančík, začnem vami. Oceňujem tie úvodné slová. O to viac ma teda mrzí tá skutočnosť, že ste mi vytkli, že vraj ja si robím na kríze nejaké politické body. Viete, mohol by som vám tu kontrovať, že či som to ja, kto chodí po hraniciach robiť si fotky, jak varí guláš, ktorý nevarí, či som to ja, ktorý sa chodí vystískavať s ľuďmi na hranice a dávať o tom statusíky na Facebook ako pán Boris Kollár a ďalší, a robí to pravidelne. To sú vládni predstavitelia, ktorí si na tomto vytĺkajú úplne detinským spôsobom politický kapitál, a o to horšie je to, že ste to pokašľali tak ako to, ja neviem, či máte nejaký talent, alebo vrodenú nejakú schopnosť všetko pokašľať tou pomocou tým ľuďom tým, že ste dali priame obstaranie bratislavskej firme na východné Slovensko na hranicu, čo je najväčší úlet, ktorý by ma nenapadol, ani keby som prepil snáď celú noc. A tak to aj reálne ľudia hodnotia. Čiže toto ma veľmi mrzí. Ja by som mohol naozaj tu teraz hovoriť každý deň, neustále, hádzať si fotečky na Facebook o tom, ako, hej, ubytovávam 24 ľudí, ako im pomáham, ako som včera ráno utekal s jednou ženou k zubárovi, snažil sa všetko vybaviť, koľko problémov, starostí to robí. Ale ja to nebudem robiť tak ako Matovič a predbiehať sa v statusíkoch na Facebooku. Nebudem... (Reakcia z pléna.) Pán poslanec, upokojte sa, upokojte sa, lebo keď máte vysoké hormonálne hladiny, na to sú lieky, ale nemusíte mi tu vykričiavať. Ak by som to robil tak ako vaši, vaši konkrétni predstavitelia vlády, ako pán minister Matovič či Heger, a dal si šesť statusov denne, ako strašne mi srdce bije pre Ukrajinu, a všetky tie emócie do toho, vtedy by sme sa mohli baviť o vytĺkaní kapitálu. A, pán Stančík, to, že hovoríte, že chválime nejak Putina a podobne, to nie je pravda. To si nás s niekým mýlite, ale nevadí. Máte v tom trošku chaos, to príde. Otázne je niečo iné. A to ste povedali, že inflácia rastie, plošné opatrenia nemajú zmysel. To je dobré pre ekonomické časopisy, ale nie je to dobré pre ľudí. Ľahko sa to hovorí z vašej pozície, z mojej taktiež, ale úplne inak sa to hovorí z pozície 700-eurového platu.
60. schôdza NR SR - 5.deň - A. dopoludnia
Dátum: 2022-03-22
Poslanec: Mazurek, Milan (-)
Druh vystúpenia: Vystúpenie s faktickou poznámkou

170. Ja musím povedať v rámci tejto debaty úplne jasne, že keď si pani ministerka Remišová myslí, že tým, že o štyri stupne vo svojich domovoch znížime teplotu, dokážeme Rusku uškodiť, no tak je na omyle. To by jej mali vysvetliť jej poradcovia, ak nejakých múdrych ľudí okolo seba má, mali by jej to vysvetliť vládni poslanci, mali by jej to vysvetliť nejakí ľudia, ktorí naozaj myslia, a nemali by sme tieto veci vôbec otvárať vo verejných debatách a ľuďom ukazovať, ako veľmi zle je na tom slovenská vláda. Pán poslanec Dostál tu predviedol určitú formu demagógie. On niekedy nevie rozlíšiť medzi svojimi ideologickými záujmami a voči realitou. Ja úplne rozumiem tomu, že každý sa snaží nejakým spôsobom zastaviť vojnu na Ukrajine. Ale ak chceme k tejto vojne pristupovať tak, že sa ju naozaj snažíme zastaviť, tak by aktivity a kroky, ktoré podniká či už Slovensko, alebo Európska únia, mali byť vedené takým spôsobom, že nepoškodia vlastné obyvateľstvo natoľko, že schudobnie do miery, že si nebude môcť dovoliť ani len kúrenie vo vlastných bytoch, nájom, stavebné materiály, potraviny, pohonné hmoty a všetky ďalšie záležitosti, ktoré sú súčasťou bežného života. A o tomto bolo práve moje vystúpenie. Pán poslanec Dostál, vy napríklad viete, že tento návrh zákona o vylúčení ruských firiem z verejného obstarávania nebude mať nijaký dopad na Slovákov. Možno áno, možno nie. Ja poviem taký príklad, čo ma len tak napadá, a to vážne s tou firmou nemá absolútne nič spoločné, mihlo sa to niekde v médiách. Je nejaká stavebná spoločnosť STRABAG, ktorá tu stavia nejaké cesty, tá má nejaké napojenie na Rusko, napojených je na ňu XY dodávateľov, na subdodávkach pracujú tisíce ľudí. Bude mať nejaký vplyv na zamestnanosť týchto ľudí, ak vylúčite túto firmu z verejných obstarávaní, alebo nebude? Ja sa pýtam. A to sú tie analýzy, od ktoré som chcel od pani ministerky, pretože táto otázka je namieste. A vôbec ma nezaujíma či nejaký ruský oligarcha príde aj kľudne za mňa o 100 mld. dolárov. Vôbec ma to netrápi. Ja sa trápim o slovenských občanov, o ľudí ktorí žijú na Slovensku a ktorých životná úroveň je ohrozená vašimi krokmi.
60. schôdza NR SR - 5.deň - A. dopoludnia
Dátum: 2022-03-22
Poslanec: Mazurek, Milan (-)
Druh vystúpenia: Vystúpenie s faktickou poznámkou

100. Pre mňa tu otázka stojí veľmi jednoducho. Kto by chcel dobrovoľne bývať v obci, ktorú riadi človek, ktorý nevie čítať a písať? Kto by chcel bývať v obci, kde starosta novozvolený nevie prečítať svoj sľub starostu a musí mu ho čítať nejaký asistent, ktorého odtiaľ vytiahli, aby jednoducho nemal hanbu pred celým svetom? Viete, toto je absolútna katastrofa, ktorú dnes na Slovensku musia zažívať obrovské množstvá slovenských občanov. A prečo? No pretože sa stali, bohužiaľ, rukojemníkmi ľudí, ktorí ich demograficky prečíslili a ktorí si za svojho starostu pokojne zvolili človeka, ktorý naozaj nielenže nemá žiadne skúsenosti vo verejnej správe, to by bol naozaj ten najmenší problém zo všetkých, ale ten človek naozaj nevie čítať a písať. Akým spôsobom môže potom takýto človek riadiť obec? Ako sa potom môžme diviť napríklad tým prípadom zo Žehry, o ktorých písal dokonca aj súčasný minister Krajniak, že miestny starosta, ktorý mal problémy prečítať svoj sľub, tankuje polovičke osady za obecné peniaze do áut benzín. O tom písal Milan Krajniak. Rozumiete? (Neutíchajúci ruch v sále a zaznievanie gongu.) To sú zásadné problémy, ktorým musia slovenskí občania čeliť len preto, že majú tú smolu, že ich vo voľbách prečíslia ľudia, ktorí sa naozaj v týchto prípadoch rozhodujú tak, že zvolia nejakého svojho príbuzného, za poslancov bratrancov a tak ďalej, a to naozaj nemá nič spoločné s nejakou národnosťou, etnicitou, to... na toto tento návrh zákona vôbec nehľadí. Čiže legitímna požiadavka, nech každý jeden občan Slovenskej republiky, ktorý sa chce uchádzať o post starostu alebo post predsedu vyššieho územného celku, mal aspoň učňovku, je niečím úplne normálnym, a tak ako sa vyvíja štát, tak ako sa mení demografia, tak ako sa mení vzdelanostná štruktúra obyvateľstva, tak sa jednoducho musia zákony prispôsobovať situáciám, ktorým aktuálne čelíme. Preto to predkladáme, preto to považujeme za správne. Je to pomoc všetkým obyvateľom Slovenska, ktorí takýmto veciam musia čeliť vo svojich dennodenných životoch.